เซี่ยงไฮ้คอมโพสิตปิดบวก 0.71% รับ PMI จีนแข็งแกร่ง
เซี่ยงไฮ้คอมโพสิตปิดบวก 0.71% รับ PMI จีนแข็งแกร่ง
1 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวเพิ่มขึ้นในวันนี้ โดยดัชนีเซี่ยงไฮ้คอมโพสิตปรับตัวเพิ่มขึ้น 21.94 จุด หรือ 0.71% ปิดที่ 3,122.44 จุดเพราะได้รับปัจจัยหนุนจากรายงานของสำนักงานสถิติแห่งชาติจีน (NBS) ที่ระบุว่า ดัชนีผู้จัดการฝ่ายจัดซื้อ (PMI) ภาคการผลิตเดือนต.ค. อยู่ที่ระดับ 51.2 เพิ่มขึ้นจากเดือนก.ย.ที่ระดับ 50.4 นอกจากนี้ NBS ยังระบุว่า ดัชนีผู้จัดการฝ่ายจัดซื้อ (PMI) ภาคบริการเดือนต.ค. อยู่ที่ระดับ 54.0 เพิ่มขึ้นจากเดือนก.ย.ที่ระดับ 53.7
                